PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 18.09.2002 

Nr. 387

R A P O R T

asupra proiectului de Lege privind prevenirea şi combaterea criminalităţii organizate.



În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi, a fost sesizată spre dezbatere în  fond cu proiectul de Lege privind prevenirea şi combaterea criminalităţii organizate,  trimis cu adresa nr.387 din 3 septembrie 2002, înregistrată sub nr.31/717 din 4 septembrie 2002.



Cu avizul nr.797 din 17 iunie 2002, Consiliul Legislativ a avizat favorabil proiectul de lege.



Comisia  pentru apărare ordine publică şi siguranţă naţională a avizat favorabil proiectul de lege, conform avizului  nr.32/540 din 11 septembrie 2002, cu un amendament prin care se propune eliminarea sintagmei “în mod coordonat” din cuprinsul art.2, lit.a), teza a I-a.



Comisia pentru drepturile omului, culte şi problemele minorităţilor naţionale a avizat favorabil proiectul de lege, cu avizul nr.25/504 din 11 septembrie 2002, cu un amendament prin care se propune eliminarea textelor de la pct.10 şi 20 ale  art.2 lit.b).



În conformitate cu prevederile art.60 din Regulamentul Camerei Deputaţilor, membrii comisiei au dezbătut proiectul de lege în şedinţa din 18 septembrie 2002. La lucrări au fost  prezenţi, în calitate de invitaţi: domnul Alexe Costache Ivanov – secretar de stat, doamna Nicoleta Iliescu – director şi doamna Alina  Dorobanţ – consilier, din partea Ministerului Justiţiei, precum şi domnul Mihai Tătuţ, doamna Cristina Dobriţoiu şi domnul Florin Nan – consilieri în  cadrul  Ministerului de Interne.



La discutarea articolelor asupra cărora s-au depus amendamente, în scris,  ori s-au formulat amendamente orale, au luat cuvântul pentru a-şi exprima punctele de vedere, autorii amendamentelor, ceilalţi membrii ai comisiei, precum şi reprezentanţii Ministerului Justiţiei şi ai Ministerului de Interne.



După dezbateri, membrii comisiei au hotărât, în unanimitate, ca proiectul de Lege privind prevenirea şi combaterea criminalităţii organizate să fie supus spre dezbatere şi adoptare plenului Camerei Deputaţilor cu amendamente admise,  astfel cum rezultă din anexa nr.1 şi cu amendamente respinse, astfel cum rezultă din anexa nr.2, care fac parte integrantă din prezentul raport.



Având în vedere   obiectul şi conţinutul său, proiectul de lege face parte din categoria legilor organice.



La lucrările comisiei au fost prezenţi  22 de deputaţi, din totalul de 24 membri ai comisiei.

ANEXA NR.1

AMENDAMENTE   ADMISE:

Nr.

crt.
Articolul 

(text iniţial)
Text adoptat de comisie 

(autorul amendamentului)
Motivare

0.
1.
2.
3.

1.
     Art.2.  În prezenta lege, termenii şi expresiile de mai jos au următorul înţeles:

. . . . . . . . . . . . . . . . . . . . . . . . . . . . . . . . . . . 

     b) infracţiune gravă este infracţiunea care face parte din una din următoarele categorii:

. . . . . . . . . . . . . . . . . . . . . . . . . . . . . . . . . . . 

     10. jocul de noroc;
     Art.2.  În prezenta lege, termenii şi expresiile de mai jos au următorul înţeles:

. . . . . . . . . . . . . . . . . . . . . . . . . . . . . . . . . . . . .  

     b) infracţiune gravă este infracţiunea care face parte din una din următoarele categorii:

. . . . . . . . . . . . . . . . . . . . . . . . . . . . . . . . . . . . .  

     10. infracţiuni privind jocurile de noroc;

     Autorii amendamentului: domnul deputat  Ionel Olteanu şi domnul deputat Vasile Moiş.


     Pentru rigoarea  juridică a textului.

2.
     Art.2 lit.b), pct.11

     11. infracţiuni privind traficul de droguri sau / şi precursori ;
     Art.2 lit.b), pct.11

     11. infracţiuni privind traficul de droguri sau  precursori ;

     Autorul amendamentului: domnul deputat  Ştefan Cazimir.


     Pentru acurateţe lexicală.

3. 
      Art.2 lit.b), pct.19

      19.  traficul de ţesuturi şi / sau organe umane;


     Art.2 lit.b), pct.19

19. traficul de ţesuturi sau organe umane;

     Autorul amendamentului: domnul deputat  Ştefan Cazimir.
 Pentru acurateţe lexicală.

4.
     Art.2 lit. d)

     d) informator este acea persoană care are cunoştinţă despre un grup infracţional organizat şi furnizează organelor judiciare informaţii  sau date relevante pentru prevenirea, descoperirea şi sancţionarea săvârşirii unor infracţiuni grave de unul sau mai mulţi membrii ai acestui grup.
     Art.2 lit. d)

     d) informator este acea persoană care are cunoştinţă despre un grup infracţional organizat şi furnizează organelor judiciare informaţii  sau date relevante pentru prevenirea, descoperirea şi sancţionarea săvârşirii unor infracţiuni grave de unul sau mai mulţi membri ai acestui grup.

     Autorul amendamentului: domnul deputat  Ştefan Cazimir.


     Pentru   a se asigura o redactare corectă  din punct de vedere gramatical.

5.
     Art.15 – (1) Când sunt indicii temeinice cu privire la săvârşirea infracţiunilor prevăzute în art.7, în scopul strângerii de probe sau al identificării făptuitorilor, procurorul poate dispune, pe o durată de cel mult 30 de zile:

a) punerea sub supraveghere a conturilor bancare şi a conturilor asimilate acestora;

b) punerea sub supraveghere a  sistemelor de comunicaţii;

c) punerea sub supraveghere şi / sau accesul la sisteme informaţionale.
     Art.15 – (1) Când sunt indicii temeinice cu privire la săvârşirea infracţiunilor prevăzute în art.7, în scopul strângerii de probe sau al identificării făptuitorilor, procurorul poate dispune, pe o durată de cel mult 30 de zile:

a) punerea sub supraveghere a conturilor bancare şi a conturilor asimilate acestora;

b) punerea sub supraveghere a  sistemelor de comunicaţii;

c) punerea sub supraveghere sau accesul la sisteme informaţionale.

      Autorul amendamentului: domnul deputat  Ştefan Cazimir.


     Pentru acurateţe lexicală.

6.
     Art.19   alin.(2)

     (2) În cazul în care poliţistul sub acoperire desfăşoară alte activităţi decât cele pentru care a primit autorizarea prevăzută la alin.(1) şi / sau la art. 18 alin.(1), precum şi dacă intră în posesia unor informaţii referitoare la posibilitatea survenirii unui pericol imediat, informează de îndată ce este posibil persoana de legătură, care are obligaţia de a  aduce   neîntârziat aceste informaţii la cunoştinţa procurorului care a dat autorizarea. Procurorul  se pronunţă de îndată prin ordonanţă motivată, autorizând  activităţile desfăşurate de poliţistul sub acoperire sau, după caz, retrăgând autorizaţia acordată în condiţiile alin.(1) şi / sau art.18 alin. (1),  şi luând măsurile care se impun, în condiţiile legii.
     Art.19   alin.(2)

     (2) În cazul în care poliţistul sub acoperire desfăşoară alte activităţi decât cele pentru care a primit autorizarea prevăzută la alin.(1)  sau la art. 18 alin.(1), precum şi dacă intră în posesia unor informaţii referitoare la posibilitatea survenirii unui pericol imediat, informează de îndată ce este posibil persoana de legătură, care are obligaţia de a  aduce   neîntârziat aceste informaţii la cunoştinţa procurorului care a dat autorizarea. Procurorul  se pronunţă de îndată prin ordonanţă motivată, autorizând  activităţile desfăşurate de poliţistul sub acoperire sau, după caz, retrăgând autorizaţia acordată în condiţiile alin.(1) sau art.18 alin. (1),  şi luând măsurile care se impun, în condiţiile legii.

      Autorul amendamentului: domnul deputat  Ştefan Cazimir.


     Pentru acurateţe lexicală.

7.
     Art.20 – Dacă prin desfăşurarea activităţilor autorizate, poliţistul sub acoperire cauzează pagube materiale persoanelor fizice sau  juridice care nu au legătură cu grupul infracţional organizat  şi cu activităţile infracţionale desfăşurate de acesta,  plata despăgubirilor se asigură din fondurile prevăzute la art.31.
     Art.20 – Dacă prin desfăşurarea activităţilor autorizate, poliţistul sub acoperire cauzează pagube materiale persoanelor fizice sau  juridice care nu au legătură cu grupul infracţional organizat  şi cu activităţile infracţionale desfăşurate de acesta,  plata despăgubirilor se asigură din fondurile prevăzute la art.32.

     Autorul amendamentului Comisia juridică, de disciplină şi imunităţi.


     Pentru rectificare erorii materiale, întrucât reglementarea  asigurării fondurilor necesare este prevăzută la art.32 din prezentul proiect de lege.

8.
     Art.27 – Articolul 17 din Legea nr. 2/1998 privind prelevarea şi transplantul de ţesuturi şi organe umane, publicată în  Monitorul Oficial al României Partea I nr.8 din 13 ianuarie 1998, se modifică şi  va avea următorul cuprins:

     “(1) Organizarea sau efectuarea prelevării ori transplantului de ţesuturi        şi / sau organe umane, în scopul obţinerii vreunui profit, din vânzarea acestora, constituie infracţiunea de trafic de ţesuturi şi / sau organe umane şi se pedepseşte cu închisoare de la 3 ani la 7 ani.

     (2) Cu aceeaşi pedeapsă se sancţionează şi cumpărarea de ţesuturi şi / sau organe umane în scopul revânzării în vederea obţinerii unui profit.

     (3) Tentativa se pedepseşte”. 
     Art.27 – Articolul 17 din Legea nr. 2/1998 privind prelevarea şi transplantul de ţesuturi şi organe umane, publicată în  Monitorul Oficial al României, Partea I, nr.8 din 13 ianuarie 1998, se modifică şi  va avea următorul cuprins:

     “(1) Organizarea sau efectuarea prelevării ori transplantului de ţesuturi sau organe umane, în scopul obţinerii vreunui profit, din vânzarea acestora, constituie infracţiunea de trafic de ţesuturi  sau organe umane şi se pedepseşte cu închisoare de la 3 ani la 7 ani.

     (2) Cu aceeaşi pedeapsă se sancţionează şi cumpărarea de ţesuturi sau organe umane în scopul revânzării în vederea obţinerii unui profit.

     (3) Tentativa se pedepseşte”.

      Autorul amendamentului: domnul deputat  Ştefan Cazimir.
     Pentru acurateţe lexicală.

ANEXA NR.2

AMENDAMENTE   RESPINSE:

Nr.

crt.
Articolul 

(text iniţial)


Amendamentul propus 

  (autorul amendamentului)
Motivare



0.


1.
2.
3.

1.
     Art.2 -  În prezenta lege, termenii şi expresiile de mai jos au următorul înţeles:

     a) grup infracţional organizat este grupul structurat, format din trei sau mai multe persoane, care există pentru o perioadă de timp şi acţionează în mod  coordonat în scopul comiterii uneia  sau mai multor infracţiuni grave, pentru a obţine direct sau indirect un  beneficiu financiar sau alt beneficiu material. Nu constituie “grup infracţional organizat” grupul format ocazional în scopul comiterii imediate a uneia sau mai multor infracţiuni şi care  nu are continuitate sau o structură determinată ori roluri prestabilite pentru membrii săi în cadrul grupului.
     Art.2 -  În prezenta lege, termenii şi expresiile de mai jos au următorul înţeles:

a) grup infracţional organizat este grupul structurat, format din trei sau mai multe persoane, care există pentru o perioadă de timp şi acţionează în scopul comiterii uneia  sau mai multor infracţiuni grave, pentru a obţine direct sau indirect un  beneficiu financiar sau alt beneficiu material. Nu constituie “grup infracţional organizat” grupul format ocazional în scopul comiterii imediate a uneia sau mai multor infracţiuni şi care  nu are continuitate sau o structură determinată ori roluri prestabilite pentru membrii săi în cadrul grupului.

     Autorul amendamentului: Comisia pentru apărare, ordine publică şi siguranţă naţională.


1. Argumente pentru susţinerea amendamentului.

     Comisia pentru apărare a propus eliminarea sintagmei “în mod coordonat”.

     2. Argumente pentru respingerea amendamentului.
     Se menţine  sintagma “în mod coordonat”,  fiind un element esenţial în definirea termenului de “grup infracţional organizat”, care îl deosebeşte de grupul format ocazional.



2.
      Art.2 -  În prezenta lege, termenii şi expresiile de mai jos au următorul înţeles:

 . . . . . . . . . . . . . . . . . . . . . . . . . . . . . . . . . . 

b) infracţiune gravă este infracţiunea care face parte din una din următoarele categorii: 

. . . . . . . . . . . . . . . . . . . . . . . . . . . . . . . . . . 

     10. jocul de noroc;

. . . . . . . . . . . . . . . . . . . . . . . . . . . . . . . . . .   

20. orice altă infracţiune pentru care legea prevede pedeapsa închisorii al cărei minim special este de  cel  puţin cinci ani.

. . . . . . . . . . . . . . . . . . . . . . . . . . . . . . . . . . 
     Art.2 -  În prezenta lege, termenii şi expresiile de mai jos au următorul înţeles:

 . . . . . . . . . . . . . . . . . . . . . . . . . . . . . . . . . 

b) infracţiune gravă este infracţiunea care face parte din una din următoarele categorii: 

 . . . . . . . . . . . . . . . . . . . . . . . . . . . . . . . . .

       10. – se elimină.

. . . . . . . . . . . . . . . . . . . . . . . . . . . . . . . . .  

20. – se elimină.

 . . . . . . . . . . . . . . . . . . . . . . . . . . . . . . . . .

Autorul amendamentului: Comisia pentru drepturile omului, culte şi problemele minorităţilor naţionale.
1. Argumente pentru susţinerea amendamentului.

     Comisia pentru drepturile omului propune eliminarea pct.10 şi 20 de la art.2 lit. b), pentru rigoare juridică.
2. Argumente pentru respingerea amendamentului.

  Se menţin textele de la pct. 10 şi 20, astfel cum au fost votate de membrii comisiei, avându-se în vedere gravitatea şi urmările acestor infracţiuni.



PREŞEDINTE,                                                                  SECRETAR

Prof. univ. dr. Ion Neagu                                                    Carmen Dumitriu

consilier 

Diaconu Dumitra

